РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/513-13

23. децембар 2013. године

Б е о г р а д

З А П И С Н И К

63. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ

ТРОШЕЊА ЈАВНИХ СРЕДСТАВА ОДРЖАНЕ 23. ДЕЦЕМБРА 2013. ГОДИНЕ

 Седница је почела у 9,25 часова.

 Седницом је председавала Весна Ковач, председник Одбора.

 Седници су присуствовали чланови Одбора: Зоран Антић, Верољуб Арсић, Душица Николић, Радмила Костића, Золтан Пек, Драган Томић и Момо Чолаковић,

 Седници је присуствовао заменик одсутног члана Одбора Дејан Раденковић (заменик Зорана Касаловића).

 Седници нису присуствовали чланови Одбора: Војислав Вујић, Жика Гојковић, Божидар Ђелић, Александар Сенић, Милорада Мијатовића, Бојан Ђурић, др Милорад Мијатовић, Радојко Обрадовић и Ђорђe Стојшић (нити њихови заменици).

Седници је присуствовао из Министарства финансија Дејан Хаџић, виши саветник.

 На предлог председника, Одбор је једногласно утврдио следећи

Д н е в н и р е д

1. Предлог закона о измени и допуни Закона о осигурању, у начелу, који је поднела Влада (број 400-4829/13, од 18. децембра 2013. године);

 2. Р а з н о

Прва тачка дневног реда: **Разматрање Предлог закона о измени и допуни Закона о осигурању, у начелу**

У уводном излагању представник Министарства финансија Дејан Хаџић, истакао је да се предложеном допуном Закона друштву за осигурање даје могућност да целокупан ризик осигурања имовине од елементарних непогода и других опасности и природних непогода (града, мраза, земљотреса, поплаве и суше), као и осигурања финансијских губитака због лошег времена, непосредно реосигура у иностранству.

 Имајући у виду да је Република Србија учесница Пројекта регионалног осигурања од природних катастрофа за Југоисточну Европу и Кавказ, програм реосигурања катастрофалних ризика и ризика од елементарних непогода, који је иницирала Светска банка, а у циљу реализовања наведеног пројекта основана је и реосигуравајућа компанија Европа Ре (Еuropa Reinsurance Facility Ldt), неопходно је стварање регулаторних активности које ће створити повољно регулаторно окружење тј. дати могућност директног реосигурања код страног осигуравача ризика природних катастрофа и временских непогода.

Истовремено предложеном изменом Закона продужава се рок до 31. децембра 2014. године друштвима за осигурање, која су основана пре ступања на снагу Закона о осигурању, да до тог рока изврше раздвајање послова животних од послова неживотних осигурања и да доказе о разграничењу у том року поднесу Народној банци Србије.

Одбор је једногласно усвојио Предлог закона о измени и допуни Закона о осигурању, у начелу.

За известиоца Одбора на седници Народне скупштине одређена је Весна Ковач, председник Одбора.

Друга тачка дневног реда: **Р а з н о**

Под тачком Разно:

- Председница Одбора је упознала присутне да је због обавезе планирања средстава UNDP а за подршу радним телима НС у 2014. години, потребно да се Одбор изјасни колико седница, ван седишта, и јавних слушања планира да одржи у 2014. години. Предлог председнице Одбора да се у 2014. години одрже 2 седнице ван седишта и 2 јавна слушања Одбор је једногласно прихватио.

 - Председница Одбора је упознала присутне да је Народна скупштина у сарадњи са Парламентом Грчке ове године започела реализацију „Пројекта Јачање капацитета Народне скупштине Републике Србије у процесу европских интеграција“. Циљ Пројекта је унапређење сарадње Владе и Народне скупштине, у оквиру четврте компоненте. С тим у вези планирано је студијско путовање у Шведску, у периоду од 3.-7. фебруара 2014. године и потребно је да Одбор одреди свог представника за ово студијско путовање. Предлог члана Одбора Моме Чолаковића, да на студијско путовање од 3.-7. фебруара 2014. године у Шведску путује Дејан Раденковић Одбор је једногласно усвојио.

 На седници Одбора вођен је тонски запис.

 Седница Одбора је закључена у 9,40 часова.

 СЕКРЕТАР ОДБОРА ПРЕДСЕДНИК ОДБОРА

 Милена Сандић Весна Ковач